《承旧同僚诸阁老屡遣惠诗以志之》
明代·黄淮

人情疏阔易乖离，高义相怜久不衰。免使题门如翟尉，多缘知己过钟期。

青霄云翮垂馀荫，阴壑霜松挺故枝。瞻企无由怀似海，临风搔首一嗟咨。

作者简介：（1367—1449）明浙江永嘉人，字宗豫，洪武三十年进士。永乐时，曾与解缙等并直文渊阁，进右春坊大学士。后为汉王高煦所谮，系诏狱十年。洪熙初复官，寻兼武英殿大学士，与杨荣等同掌内制。官终户部尚书。性明果，达于治体，善谳疑狱。有《省愆集》、《黄介庵集》。